燕臺四首 夏
作者：李商隱
朝代：唐

paragraphs: 前閣雨簾愁不卷，後堂芳樹陰陰見。
石城景物類黃泉，夜半行郎空柘彈。
綾扇喚風閶闔天，輕帷翠幕波淵旋。
蜀魂寂寞有伴未，幾夜瘴花開木棉。
桂宮留影光難取，嫣薰蘭破輕輕語。
直教銀漢墮懷中，未遣星妃鎮來去。
濁水清波何異源，濟河水清黃河渾。
安得簿霧起緗裙，手接雲軿呼太君。